
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου κοινότητας Ανθούσας Ν. 


Αττικής. 1 

Παράταση αναστολής εκδόσεως οικοδομικών αδειών στο Δήμο Και- 

σαριανής Ν. Αττικής. 2 

Χαρακτηρισμός χώρου για ανέγερση Γυμνασίου - Λυκείου στο Αρ¬ 
μένιο Ν. Λάρισας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 75710/3903 (1) 


Έγκριση Γ ενικού Πολεοδομικού Σχεδίου κοινότητας Ανθούσας Ν. Ατ¬ 
τικής. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΑΝΑΠΛΗΡΩΤΗΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του Ν.1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α), 
όπως τροποποιήθηκε με το Ν.1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α) και ειδικότερα τα άρθρα 2 και 3 αυ¬ 
τού. 

2. Τις διατάξεις του Ν.1558/1985 «Κυβέρνηση και Κυβερνητικά 
Όργανα» ( ΦΕΚ 137/Α) και ειδικότερα το άρθρο 23 παραγ. 1. 

3. Τις διατάξεις του Ν. 1685/1987 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κ.λπ.» (ΦΕΚ 27/Α) και ειδικότερα το άρθρο 4 παρ. 
2 . 

4. Τις διατάξεις του Ν.998/1979 «περί προστασίας των δασών και 
των δασικών εν γένει εκτάσεων της χώρας» (ΦΕΚ 289/Α) και ειδικό¬ 
τερα τα άρθρα 45 και 49 (παρ. 2α). 

5. Τις διατάξεις του Ν.1512/1985 (ΦΕΚ 4/Α) και ειδικότερα το 
άρθρο 2 αυτού. 

6. Την υπ’ αρ. 260347/16.2.87 κοινή απόφαση Πρωθυπουργού 
και Υπουργού Γεωργίας «περί ανάθεσης άσκησης αρμοδιοτήτων στους 
Υφυπουργούς Γεωργίας» (ΦΕΚ 83/Β/87). 

7. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
594/Β/16.10.87). 

9. Την υπ’ αριθ. 19658/841/1983 απόφαση του Υπουργού Περι¬ 


βάλλοντος, Χωροταξίας και Δημοσίων Έργων «Κίνηση διαδικασίας 
του Γενικού Πολεοδομικού Σχεδίου του ηπειρωτικού τμήματος Ανατο¬ 
λικής Αττικής» (ΦΕΚ 154/Δ/1983 διόρθωση ΦΕΚ 457/Δ/ 
1984). 

10. Το υπ’ αριθ. 4260/210/29.1.87 έγγραφο της Δ/νσης Γ2 προς 
την κοινότητα και τους αρμόδιους φορείς. 

11. Την υπ’ αριθ. 91226/3813/1987 γνωμοδότηση του Υπουρ¬ 
γείου Γεωργίας (Δ/νση Προστασίας Δασών και Δ.Π.). 

12. Την υπ’ αριθ. 1048/13.5.87 γνωμοδότηση της Νομαρχίας 
Ανατολ. Αττικής (Δ/νση Γεωργίας). 

13. Την υπ’ αριθ. 142638/3.7.87 γνωμοδότηση της ΕΥΔΑΠ. 

14. Την υπ’ αριθ. Φ210.20/20.3.87 γνωμοδότηση της Δ.Ε.Η. 

15. Την υπ’ αριθ. 508900/24.3.87 γνωμοδότηση του Ε.Ο.Τ. 

16. Τις υπ’ αριθ. 5/86 και 28/87 γνωμοδοτήσεις του Κοινοτικού 
Συμβουλίου Ανθούσας. 

17. Το γεγονός ότι οι υπόλοιποι φορείς δεν απάντησαν μέχρι σήμερα. 

18. Την υπ’ αριθ. 2 γνωμ./συνεδρίαση 39/7.10.87 γνωμοδότηση 
του Συμβουλίου Χωροταξίας, Οικισμού και Περιβάλλοντος Νομαρχίας 
Ανατολικής Αττικής, αποφασίζουμε: 

1) Εγκρίνεται το γενικό πολεοδομικό σχέδιο της κοινότητας Ανθού¬ 
σας (Ν. Αττικής) όπως τα όρια του προσδιορίζονται με κόκκινη γραμμή 
στους χάρτες Π-1 σε κλίμακα 1:10.000. Κυρίως το ως άνω σχέδιο πε¬ 
ριλαμβάνει: 

Α. Την πολεοδομική οργάνωση της κοινότητας για πληθυσμιακό μέ¬ 
γεθος 2.700 κατοίκων (πληθ. 1991) όπως φαίνεται στους χάρτες Π-1 
σε κλίμακα 1:10.000 με: 

α) Την ένταξη στο σχέδιο πόλης του αυθαιρέτου οικισμού της Ανθού¬ 
σας έκτασης 80 Ηα και τη δημιουργία δύο πολεοδομικών ενοτήτων με 
μέση πυκνότητα οικήσεως και μέσο συντελεστή δόμησης κατά πολεοδο¬ 
μική ενότητα όπως φαίνεται στους χάρτες Π-1 σε κλίμακα 1:10.000 
ως εξής: 

Πολεοδ. Ενότητα Προβλεπόμενη πυκνότητα Μέσος 

(Γειτονιά) κατ./Ηα σ.δ. 

1. Νότια της Χαλκίδας 39 0,6 

2. Βόρεια της Χαλκίδας 

και περιοχή Ολλανδίας 31 0,6 

Β. Τον καθορισμό χρήσεων γης όπως αυτές φαίνονται στους χάρτες 
Π-1 σε κλίμακα 1:10.000 και ειδικότερα: 

α) Σ’ όλη την έκταση της κοινότητας που εντάσσεται στο σχέδιο πό¬ 
λης, εκτός των πολεοδομικών κέντρων, ορίζεται σαν χρήση η αμιγής 
κατοικία όπως προσδιορίζεται με το άρθρο 2 του από 23.2.1987 Π.Δ/ 
τος (ΦΕΚ 166/Δ/87), 

β) Προτείνεται η δημιουργία ενός τοπικού κέντρου ανά πολεοδομική 
ενότητα - γειτονιά που θα περιλαμβάνει χρήσεις σύμφωνα με το άρθρο 4 
του ως άνω δ/τος (ΦΕΚ 166/Δ/87). 

γ) Προτείνεται η δημιουργία βιοτεχνικού πάρκου εκτός ορίων ΓΠΣ 

παραπλεύρως της Λεωφ. Ανθούσας που ξεκινά από την οδό Μαραθώνος 
στα νότια όρια της κοινότητας όπου επιτρέπονται χρήσεις σύμφωνα με 
το άρθρο 5 του Π.Δ/τος της 23.2.87 (ΦΕΚ 166/Δ) και περιορίζεται 
προς βορρά μέχρι την οδό Σάμου. 

Η εγκατάσταση και λειτουργία μικρών βιοτεχνιών χαμηλής και μέ¬ 
σης όχλησης καθώς και επαγγελματικών εργαστηρίων είναι σύμφωνη 
με το άρθρο 2 του Π.Δ/τος 84/1984 με εξαίρεση την απαγόρευση 
άσκησης των παρακάτω δραστηριοτήτων. < 


Κ/Α 

ΕΣΥΕ 

ΔΡΑΣΤΗΡΙΟΤΗΤΑ 

335.3 

Παραγωγή ασβεστοπολτού 

336.2 

Παραγωγή ετοίμου σκυροδέματος 

201.1 

Σφαγή ζώων και εκδορά αυτών 


Τη χωροθέτηση σαν χώρων πρασίνου των υφισταμένων εκτάσεων 
που ο δασάρχης τις εμφανίζει σαν διατηρούσες τη μορφή του δάσους 
πεύκης. 

Γ. Τη γενική εκτίμηση για τις ανάγκες της κοινότητας σε γη και για 
κοινωνική υποδομή όπως φαίνεται στο χάρτη - Π-1 σε κλίμακα 
1:10.000 και ειδικότερα τη δημιουργία των παρακάτω χώρων: 


Πνευματικό Κέντρο . 1 

Κοινοτικό κατάστημα 1 

Οργανισμός κοινής ωφέλειας ΕΐΔΑΠ - ΔΕΗ 1 

Τηλεγραφείο - Τηλεφωνείο - Ταχυδρομείο 1 

Περιφερειακό Ιατρείο 1 

Αστυνομικό Τμήμα 1 

ΕΚΠΑΙΔΕΥΣΗ: 

Νηπιαγωγεία 2 

Δημοτικά 2 

Γ υμνάσιο 1 

Λύκειο " 1 

ΠΡΟΝΟΙΑ: 

Βρεφικοί σταθμοί 2 

ΑΘΛΗΤΙΚΑ: 

Ελεύθερα γήπεδα 1 

ΕΛΕΥΘ. ΧΩΡΟΙ: 

Παιδικές χαρές 6 

Πάρκα 2 

Πλατείες - νησίδες 4 

Χώροι αναψυχής υπερτοπικής χρήσης 1 


(αθλητικό κέντρο, ζωολογικός κήπος αναψυχή 150 στρ.) 

Δ. Τις προτάσεις για το κυκλοφοριακό δίκτυο και τις απαραίτητες με¬ 
λέτες και έργα δικτύων υποδομής όπως φαίνονται στους χάρτες Π-1, 
Π-2 σε κλίμακα 1:10.000 και ειδικότερα: 

Μεταφορές: 

- Σύνδεση της περιοχής μέσω της οδού Ανθούσας με την Ε. Λ. Σταυ¬ 
ρού Λαυρίου στο σημείο του ανισόπεδου κόμβου της με την Λ. Μαραθώ¬ 
νος. 

- Βελτίωση του υφιστάμενου οδικού δικτύου. 

- Ολοκλήρωση του τοπικού οδικού δικτύου. 


Ύδρευση: 

Αντικατάσταση του υπόλοιπου τμήματος του δικτύου που πρέπει να 
γίνει παράλληλη με τη διαμόρφωση των δρόμων. 

Αποχέτευση: 

α) Αποχέτευση ακαθάρτων 

- Δημιουργία δικτύου αποχέτευσης όμβριων 

- Εγκατάσταση καθορισμού αποβλήτων στο Βιομηχανικό Πάρκο 
στην οποία προτείνεται να οδηγηθούν και τα οικιακά λύματα της Ανθού¬ 
σας (σε συνδυασμό και με τα οικιακά λύματα της Παλλήνης). 

β) Αποχέτευση όμβριων 

Ρέμα Γέρακα: 

- Καθορισμός της κοίτης του ρέματος στις θέσεις που έγιναν επεμβά¬ 
σεις. 

- Δημιουργία οχετού στο Β.Δ. άκρο του οικισμού στα σύνορα με την 
Κ. Πεντέλης κάτω από το δρόμο προς Γαργηττό του Γέρακα. 

Ρέμα Πηγάδια 

Αποκατάσταση της κοίτης του εκεί όπου έχουν γίνει καταπατήσεις 
(κοντά στην εκβολή του). 

Ρέμα Χαλκίδας 

- Εξασφάλιση και καθαρισμός της κοίτης του ρέματος, είτε με ανοι¬ 
χτή διατομή στη σημερινή της θέση είτε με χαντάκι ή αγωγό όμβριων 
παραλλήλων της οδού Μυστρά. 

- Διαμόρφωση οχετών σε όλες τις οδούς που συναντάει. 

- Στο νότιο τμήμα του ρέματος να δημιουργηθεί η κοίτη που να εκ¬ 
βάλλει σε άλλο ρέμα. 

Ρέμα Ηρακλείου 

- Διατήρηση και εξασφάλιση της κοίτης του. 

- Κατασκευή γέφυρας στη συνάντηση με την οδό Ηρακλείου. 

Ρέμα Καλίσια 

- Διαφύλαξη της σημερινής κοίτης 

- Δημιουργία τοπικών αγωγών αποχέτευσης που θα καταλήγουν 
στα ρέματα στις θέσεις που συγκεντρώνονται όμβρια. 

Ε. Συνοπτικά αντίτυπα των παραπάνω δύο (2) χαρτών και πινάκων 
θεωρημένα από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 75710/3903/1987 πράξη του δημοσιεύονται 
στην Εφημερίδα της Κυβερνήσεως με την απόφαση αυτή. 

Ζ. Εντός της περιοχής Γ.Π.Σ. και ειδικότερα στις εκτός σχεδίου πε¬ 
ριοχές που περιλαμβάνονται σ’ αυτό, οικοδομικές άδειες που έχουν εκ- 
δοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Δεκεμβρίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΓΕΩΡΓΙΑΣ ΠΕΡΙΒΑΛΛΟΝΤΟΣ ΧΩΡ/ΞΙΑΣ & ΔΗΜ. ΕΡΓΩΝ 

Κ. ΤΣΙΓΑΡΙΔΑΣ ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. 33204/612 (2) 

Παράταση αναστολής εκδόσεως οικοδομικών αδειών στο Δήμο Καισα- 
ριανής Ν. Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 παρ. 1 
και 85Α. 

2. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθ. 1018/71 
Ν. Δ/γμα (ΦΕΚ 220/Α) και με την παράγραφο 3 του άρθρου 34 του 
Ν. 1577/85 (ΦΕΚ 210/Α). 

3. Τις διατάξεις του υπ’ αριθ. 183/1986 Π. Δ/τος (ΦΕΚ 70/Α) και 
ειδικότερα το άρθρο 1 παρ. 1 εδ. γ', αποφασίζουμε: 

1) Παρατείνεται μέχρι τις 28.6.88 η αναστολή έκδοσης οικοδομικών 
αδειών στην περιοχή του εγκεκριμένου σχεδίου Δήμου Καισαριανής που 
επεβλήθη με την απόφαση αρ. 39060/18.11.87 (ΦΕΚ 1142Δ'/ 
19.11.87). 

2) Η ισχύς της απόφασης αυτής ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Δεκεμβρίου 1987 
I Ο Νομάρχης 

Θ. ΒΓΕΝΟΠΟΤΛΟΣ 


Αριθ. 4985 (3) 

Χαρακτηρισμός χώρου για ανέγερση Γυμνασίου - Λυκείου στο Αρμένιο 
Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος (ΦΕΚ 288Α/23) και 
ειδικότερα τα άρθρα 2 και 9 αυτού. 

2. Τις διατάξεις του από 2.4.85 Π. Δ/τος (ΦΕΚ 225Δ/85) περί με- 
ταβιβάσεως αρμοδιοτήτων στους Νομάρχες. 

3. την αριθ. 18/1986 απόφαση του Κοινοτικού Συμβουλίου περί χα¬ 
ρακτηρισμού χώρου για ανέγερση Γυμνασίου - Λυκείου. 

4. Την αριθ. 213/22/23.10.87 πράξη του Σ.Χ.Ο.Π., αποφασί¬ 
ζουμε: 

Εγκρίνουμε το χαρακτηρισμό ως «χώρο για Γυμνάσιο - Λύκειο» της 
έκτασης (Α-Β-Γ-Δ-Α) όπως αυτή προσδιορίζεται στο τοπογραφικό 
διάγραμμα που συνοδεύει αυτή την απόφαση, στο Αρμένιο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Λάρισα, 30 Οκτωβρίου 1987 

Ο Νομάρχης 
ΔΗΜ. ΚΟΤΚΟΥΛΑΚΗΣ 










